Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
YK:n turvallisuusneuvosto -
vaati Israelia ja palestiinalaisia rauhoittamaan Temppelivuoren kiistat.
Netanjahu puolusti Israelin oikeutta osoittaa vaarat, -
jotka Iranin ydinohjelmasopimuksesta seuraa. Hän sanoi, -
ettei se vahingoita Israelin ja USA:n suhteita.
Syyrian ulkoministeri kiisti raportit, että venäläisjoukot taistelisivat -
Syyrian armeijan rinnalla Syyrian kapinallisia ja islamisteja vastaan.
YK:n turvallisuusneuvosto vaati rauhoittamaan -
Jerusalemin Temppelivuoren kiistat.
Lausunnossa kaikkia osapuolia kehotetaan malttiin, -
pidättäytymään provosoinnista ja palauttamaan vallitsevan tilan.
Lausunnossa vaadittiin myös kunnioittamaan uskonrauhaa -
Jordanian ja Israelin rauhansopimuksen mukaisesti.
Israelin YK-lähettiläs Ron Prosor vastasi lausuntoon, -
ettei siinä lainkaan mainittu palestiinalaista väkivaltaa, -
juutalaisten yhteyttä Temppelivuoreen, -
eikä ei-muslimien oikeutta käydä alueella vapaasti.
Siinä puhuttiin Temppelivuoresta vain sen musliminimellä, Haram el-Sharif, -
ja mainittiin vain muslimien oikeus olla ja rukoilla alueella.
Prosor lisäsi, että kiistojen rauhoittamisen sijaan -
neuvosto on valinnut konfliktia tavoittelevien puolen.
Pari päivää sitten Valkoinen talo ilmoitti USA:n presidentti Obaman -
ja Israelin pääministeri Netanjahun tapaavan USA:ssa marraskuussa.
He keskustelevat Iranin sopimuksesta ja muista turvallisuusasioista.
Netanjahu totesi, että liittolaisten suhteet ovat vahvat.
Uuden rataosuuden avajaisissa Beersebasta Ashkeloniin -
Netanjahu puolusti Israelin oikeutta osoittaa vaarat, -
jotka Iranin ydinohjelmasopimuksesta seuraa.
Hän sanoi, ettei Israelin kanta vahingoita Israelin ja USA:n suhteita.
Kuukausien ajan asiantuntijat ovat selittäneet, -
että vastustuksemme Iranin ydinohjelmasopimuksesta -
kaataa USA:n ja Israelin suhteet.
En ole koskaan ymmärtänyt, miksi Israel, joka edustaa juutalaisia, -
ei voisi vastustaa sopimusta sellaisen maan kanssa, -
joka on ilmoittanut aikeekseen tuhota meidät.
Uskon, ettei se ole vain oikeuteni vaan myös vastuuni osoittaa vaarat, -
eikä varoitus vahingoita Israelin valtiota vaan palvelee sitä.
Kaikki muut USA:n viranomaiset paitsi sopimusta tukeneet sanovat: -
"Tietysti meidän pitää vastustaa Iranin sotatoimia ja vahvistaa Israelia."
Se todellisuus käy ilmi presidentti Obaman -
ja ulkoministeri Kerryn sanoista, jonka kanssa puhuin eilen.
Suhteet eivät selvästikään ole kaatuneet.
Sellainen ei ole mahdollista.
Vaikka Netanjahu väitti, ettei USA:n ja Israelin kiista kaada niiden suhteita, -
Iranin ydinohjelmaa rajoittava ja pakotehelpotuksia antava sopimus -
on jo syventänyt lovea Obaman ja Netanjahun kireissä suhteissa.
Obama kieltäytyi maaliskuussa tapaamasta Netanjahua, -
kun tämä hyväksyi republikaanien kut- sun puhumatta Valkoisen talon kanssa
Netanjahu piti silloin kongressissa puheen, -
jossa hän arvosteli ankarasti Iran-neuvotteluja.
Sittemmin he ovat keskustelleet puhelimitse, -
mutta eivät ole tavanneet kasvotusten tänä vuonna.
Syyrian ulkoministeri al-Mualem kiisti, että venäläisjoukot taistelisivat -
Syyrian armeijan rinnalla Syyrian kapinallisia ja islamistiryhmiä vastaan.
Syyrian presidentti Assadin kyvystä vastustaa iskuja armeijan tukikohtiin -
ja vallata uudelleen konfliktissa menetettyjä maa-alueita -
ollaan oltu huolissaan.
Silti al-Mualem sanoi, että Syyria pyytää venäläisjoukkoja -
taistelemaan armeijan rinnalla, jos tarve ilmenee tulevaisuudessa.
Venäläiset eivät taistele kentällä yhdessä kanssamme.
Mutta jos kokisimme tarvetta sille, -
tutkisimme mahdollisuuksia ja myös pyytäisimme heiltä apua.
USA tahtoisi, että Assad luopuisi vallasta. Se on syyttänyt Venäjää -
aseellisen läsnäolon vahvistamisesta Syyriassa, mikä voi pahentaa sotaa.
USA, Saudi-Arabia ja Turkki -
ovat tukeneet Assadia vastustavia kapinallisia.
Assadin ulkomainen sotilaallinen tuki -
on tullut pääasiassa Venäjältä, Iranilta ja Hizbollahilta.
Al-Mualem sanoi kuitenkin, että Syyria ottaa ilomielin vastaan apua -
miltä tahansa maalta paitsi Israelilta, jota hän kutsui "oikeaksi viholliseksi".
Hän toisti presidentti Assadin vaati- muksen kansainväliselle yhteisölle -
taistella ISISiä ja muita islamistiryhmiä vastaan yhdessä.
Otamme vastaan avun kaikilta, paitsi Israelilta, joka on oikea vihollinen.
Mikä tahansa muu maa, joka tahtoo taistella terrorismia vastaan, -
saa kertoa Syyrian hallitukselle, että se tahtoo auttaa taistelussa.
"Miten voimme tehdä yhteistyötä? Mitä meidän pitäisi tehdä?"
Syyrian hallituksella ongelmana on miesvoiman puute armeijassa.
Hallitus pyrkii vahvistamaan hallintaa läntisistä kaupungeista -
menetettyään ison osan muusta Syyriasta kapinallisille ja ISISille.
Obaman hallinto harkitsee, -
miten vastata Venäjän ehdotukseen sotaneuvotteluista Syyrian tilanteesta.
Tarkoitus lienee varmistaa, etteivät USA ja Venäjä ajaudu konfliktiin.
Valkoisen talon tiedottaja Earnest sanoi eilen, -
että USA on avoin taktisille käytännön keskusteluille Venäjän kanssa -
taistelusta ISISiä vastaan Syyriassa.
Olemme avoimia taktisille käytännön keskusteluille Venäjän kanssa.
Saksan liittokansleri Merkel kiitteli Jordanian kuningatar Raniaa -
tämän kunniaksi järjestetyssä juhlassa Berliinissä -
kuningattaren rauhanpyrkimyksistä ja suorasanaisesta toiminnasta -
islamilaista radikalismia vastaan.
Olette harvinaislaatuinen persoona, joka tuo toivoa monille.
Jatkuva sitoutumisenne koulutukseen ja kehittämiseen -
antaa nuorille uutta näkökulmaa.
Puhutte rohkeasti radikalismia vastaan -
ja taistelette toisten kunnioittamisen, -
uskontojen välisen suvaitsevaisuuden ja kansojen rauhan puolesta.
Kuningatar kiitti saksalaisia sanoen heidän halunsa auttaa pakolaisia -
kertovan siitä, että maiden arvot ovat yhteiset.
Ne ovat yhteisiä arvojamme; kanso- jemme kestävän ystävyyden ydin.
Se näkyy etenkin tänä päivänä, -
kun kansamme ovat humanitaarisen hätätilan eturintamassa.
Puhun tietysti tuhansista syyrialaispakolaisista, -
jotka etsivät epätoivoisesti turvaa, turvapaikkaa ja tukea.
Jordaniaan on virrannut noin 630 000 syyrialaispakolaista.
Jordanian kuningas Abdullah on saanut vakuuksia -
sekä USA:lta että muilta länsimailta auttaa pakolaismäärän rahoituksessa.
Jordania on viime aikoina pyytänyt Eurooppaa jakamaan taakan -
ja saanut joiltakin mailta, kuten Iso- Britannialta, lupauksia ottaa vastaan -
kymmeniätuhansia pakolaisia, jotka ovat tällä hetkellä Jordaniassa.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom! Nähdään maanantaina!
Suomennos: Maija Tuukkanen